L 25/76
ET
Euroopa Liidu Teataja
27.1.2023
Terminali aeronavigatsiooniteenustega seotud kulutõhususeesmärkide läbivaatamine (38)
Rakendusmääruse (EL) 2019/317 artikli 1 lõigete 3 ja 4 kohaselt selle määruse kohaldamisalasse kuuluvate lennujaamade puhul vaatas komisjon marsruudi kulutõhususeesmärkide hindamisega seoses läbi ka terminali aeronavigatsiooniteenuste kulutõhususeesmärgid, juhindudes rakendusmääruse (EL) 2019/317 IV lisa punkti 2.1 alapunktist c.
Leiti, et need eesmärgid ei tekita Prantsusmaa puhul probleeme.
Rakendusmääruse (EL) 2019/317 artiklis 11 viidatud stimuleerimiskavade läbivaatamine, mis täiendab läbilaskevõime-eesmärkide hindamist komisjoni poolt (39)
Vastavalt rakendusmääruse (EL) 2019/317 IV lisa punkti 2.1 alapunktile f vaatas komisjon läbilaskevõimeeesmärkide hindamisega seoses läbi ka rakendusmääruse (EL) 2019/317 artiklis 11 viidatud stimuleerimiskavade projektid.
Seejuures kontrollis komisjon, kas kavandatud stimuleerimiskavade projektid on kooskõlas rakendusmääruse (EL) 2019/317 artikli 11 lõigetes 1 ja 3 sätestatud oluliste nõuetega.
(40)
Rakendusotsuses (EL) 2022/728 jõudis komisjon järeldusele, et Prantsusmaa peab läbi vaatama oma stimuleeri­ miskavad marsruudi ja terminali läbilaskevõime-eesmärkide saavutamiseks nii, et nendest tuleneval maksimaalsel rahalisel kahjul oleks oluline mõju ohus olevale tulule.
Komisjon märgib aga, et Prantsusmaa ei ole neid stimuleeri­ miskavasid FABECi tulemuslikkuse kava 2021. aastal esitatud projektiga ja FABECi läbivaadatud tulemuslikkuse kava 13. juulil 2022 esitatud projektiga võrreldes kuidagi muutnud.
(41)
Seepärast teeb komisjon põhjendust 40 arvesse võttes järelduse, et läbivaadatud riikliku tulemuslikkuse kava projektis sätestatud stimuleerimiskavad tekitavad jätkuvalt muret.
Seetõttu kordab komisjon oma seisukohta, et Prantsusmaa peaks seoses oma lõpliku tulemuslikkuse kava vastuvõtmisega vastavalt rakendusmääruse (EL) 2019/317 artikli 16 punktile a läbi vaatama oma stimuleerimiskavad marsruudi ja terminali läbilaskevõimeeesmärkide saavutamiseks selliselt, et kõnealustest stimuleerimiskavadest tuleneval maksimaalsel rahalisel kahjul oleks oluline mõju ohus olevale tulule, nagu on sõnaselgelt nõutud rakendusmääruse (EL) 2019/317 artikli 11 lõike 3 punktis a, ning komisjoni arvates peaks see kaasa tooma maksimaalse rahalise kahju, mis on vähemalt 1 % kindlaksmääratud kuludest.
JÄRELDUSED
(42)
Kõike eespool olevat arvesse võttes leiab komisjon, et Prantsusmaa esitatud läbivaadatud riikliku tulemuslikkuse kava projektis sisalduvad tulemuseesmärgid on kooskõlas kogu ELi hõlmavate tulemuseesmärkidega,
ON VASTU VÕTNUD KÄESOLEVA OTSUSE:
Artikkel 1 Tulemuseesmärgid, mis sisalduvad Prantsusmaa poolt määruse (EÜ) nr 549/2004 kohaselt 28. oktoobril 2022 esitatud läbivaadatud tulemuslikkuse kava projektis ja mis on loetletud käesoleva otsuse lisas, on kooskõlas kogu ELi hõlmavate kolmanda võrdlusperioodi tulemuseesmärkidega, mis on sätestatud rakendusotsuses (EL) 2021/891.
Artikkel 2 Käesolev otsus on adresseeritud Prantsuse Vabariigile.